
Oversat  fra  »Improvement  Era«  af  Niels  F.  Green. 

(Fortsat  fra  Side  331.) 


ANDET  AFSNIT 

»Se,  Børn  er  Herrens  Arv.  .  .  .  Salig  er  den  Mand,  som  har 
fyldt  sit  Kogger  af  dem.« 

Dette  Skriftsted  fra  Davids  127.  Salme  fremsætter  Bibelens 
Lære  vedrørende  Sagen  og  udtrykker  med  stor  Tydelighed,  at 
Børn  maa  betragtes  som  dyrebare  Klenodier,  givne  til  Ægte- 
folk fra  Herren.  Medens  de  citerede  Skriftord  er  til  stor  Trost 
for  nogle,  er  der  andre,  som  ikke  synes  at  kunne  eller  ville 
indse,  at  en  stor  Børneflok  kan  være  til  Velsignelse,  og  sær- 
lig i  Familjer,  hvor  Forældrene  er  fattige  og  haardt  prøvede 
paa  forskellig  Maade.  Og  vantro  Mennesker  og  de,  som  kun 
har  Sans  for  den  materielle  Side  af  Livet,  betragter  Skrift- 
stedets Ord  som  en  ligefrem  Vittighed;  thi,  siger  de:  hvem 
kan  tro,  at  en  fornuftig  Mand  eller  Kvinde  kan  være  virkelig 

lykkelig  ved  at  slide  og  slæbe  for  at  føde  og  opdrage  en  stor 
Børneflok?  Saa  egenkærlige  og  snæversynede  kan  Menneskene 
være! 

Det  er  kun  faa,  der  i  vore  Dage  bryder  sig  om  offentlig  at 
diskutere  Spørgsmaalet  vedrørende  Børns  Indsættelse  i  Ver- 
den. Mange,  forøvrigt  gode  og  respektable  Mænd  og  Kvinder, 
vil  paastaa,  at  det  er  en  Sag,  som  alene  vedrører  Forældre 
personligt,  hvad  enten  de  ønsker  Børn  eller  ikke.  At  dette  dog 
ikke  er  Tilfældet,  er  ikke  vanskeligt  at  forstaa.  Ingen  er  mere 
blind  end  de,  der  ikke  vil  se,  og  mange  formaster  sig  til  at 
paastaa,  at  hvis  Forældre  ikke  selv  kunde  bestemme,  hvor 
mange  Børn  de  skal  have,  da  vilde  deres  personlige  Frihed 
være  berøvet  dem.  Desværre  har  mange  i  vore  Dage  en  saa- 
dan  Opfattelse  af  det  foreliggende  Spørgsmaal,  og  det  bliver 
mere  og  mere  moderne  intet  Hensyn  at  tage  til  Lærdomme, 
Belærelser  eller  Formaninger,  hvis  Formaal  er  at  bringe 
Menneskene  til  at  kontrollere  deres  selviske  Tilbøjeligheder 
og  Egensindighed,  og  særskilt  den  herskende  Tilbøjelighed 
hos  mange  i  det  moderne  Samfund  at  undgaa  det  haarde  og 
anstrengende  Arbejde,  Udførelsen  af  de  alvorlige  Samfunds- 
pligter, og  kun  søge  Fornøjelser. 

Det  er  kun  sjældent,  at  en  eller  anden  Person  ude  i  Verden 
lader  sin  Røst  høre,  formanende  Menneskene  til  at  vende  til- 
bage til  det  normale  Familjeliv,  og  specielt  formanende  gifte 
Mænd  og  Kvinder  til  ikke  at  vige  tilbage  for  det  store  An- 
svar, der  er  knyttet  til  Ægteskabet,  men  leve  et  naturligt  Liv 
og  være  villige  til  at  modtage  og  opdrage  Børn,  hvilket  er 
Forudsætningen  og  Betingelsen  for  Modtagelsen  af  den  største 
af  alle  ægteskabelige  Livsglæder  og  for  Modtagelsen  af  Frem- 
tidsvelsignelser.  Theodore  Roosevelt,  denne  uforsagte,  modige 
Amerikaner,  fordommer  paa  det  strengeste  og  mest  snær- 
tende  et  Liv  henlevet  i  Uvirksomhed.  Han  siger:  »Det,  at  tage 
sig  Livet  nemt  og  skyde  det  store  Livsansvar  bort  fra  sig,  er 
tilvisse  ikke  et  tilfredsstillende  Liv,  og,  hvad  der  er  det  værste 
af   alt,   et   uvirksomt   Liv   vil   omsider    fore   til,   at  Vedkom- 

mende  bliver  ude  af  Stand  til  at  udføre  det  alvorlige  Arbejde, 
som  foreligger  for  alle  i  Verden.« 

For  at  leve  naturligt  og  forstandigt  indenfor  Ægteskabet 
maa  Mændene  være  Mænd  i  dette  Ords  mest  ideelle  Betyd- 
ning. De  maa  være  villige  til  at  skaffe  Hustru  og  Børn  et 
komfortabelt,  hyggeligt  Hjem.  De  maa  med  Omhu  forsørge 
deres  Familje  og  frygtlos  forsvare  Hustru  og  Børn,  som  klyn- 
ger sig  til  dem.  I  Henseende  til  Kvinderne  vil  vi  igen  lade 
Roosevelt  tale.  Han  siger:  »Kvinden  maa  være  Husmoder  og 
Mandens  Medhjælper.  Hendes  Opgave  er  at  skabe  et  hyggeligt 
Hjem  og  blive  en  vis  og  frygtlos  Moder  for  mange  sunde 
Børn.«  Se,  dette  er  en  naturlig  Levevis  for  Ægtefolk,  og  hvis 
vi  lever  i  Henhold  til  Naturen,  idet  vi  paa  forstandig  Maade 
tillader  Naturen  at  tage  sit  Løb,  da  vil  alt  blive  vel  med  os. 
Det  er  kun,  naar  vi  kortsynede,  dødelige  Mennesker  mod- 
staar  Naturen  og  Guds  vise  Anordninger  og  søger  at  forbedre 
Skaberplanen,  det  er  forst  da,  at  Genvordighederne  melder 
sig. 

Ufrugtbarhed  er  ikke  en  Dyd,  men  Frugtbarhed  er  det. 
Ufrugtbarhed  er  forovrigt  Undtagelsen  og  forekommer  i  Vir- 
keligheden kun  meget  sjælden.  At  »mangfoldiggøre  og  opfylde 
Jorden«  er  en  Lov,  som  gælder  overalt  indenfor  Dyreriget  saa 
vel  som  for  Menneskenes  Vedkommende.  Den  menneskelige 
Familje,  der  staar  ophøjet  over  hele  Skabningen  -  -  hvilket 
klarlig  ses  var  Skaberens  Hensigt  med  Menneskene  —  skulde 
virkningsfuldt  sætte  Eksemplet  i  Henseende  til  Adlydelsen  af 
den  universale  Lov,  som  her  har  været  fremsat.  Den  store 
Digter  Shakespeare  havde  en  dyb  Forstaaelse  af  Naturens 
Udviklingslov,  og  han  skrev  følgende  Vers: 

Tørches  are  made  to  light,  jewels  to  wear, 
Dainties  to  taste,  fresh  beauty  for  the  use, 
Herbs  for  their  smell,  and  sappy  piants  to  bear; 
Things  growing  to  themselves  are  growth's  abuse: 
Seeds  spring  from  seeds,  and  beauty  breedeth  beauty, 
Thou  wast  begot  —  to  get  it  is  thy  duty. 

Upon  the  earth's  increase  why  shouldst  thou  feed, 

Unless  the  earth  with  thy  increase  be  fed? 

By  law  of  Nature  thou  art  bound  to  breed, 

That  thine  may  live,  when  thou  thyself  art  dead; 

And  so  in  spite  of  death  thou  dost  survive, 

In  that  thy  likeness  still  is  left  alive. 

Det  er  taget  for  givet,  at  Læseren  vil  indrømme,  at  Ægte- 
skabs Indgaaelse  af  forskellige  Grunde  er  det  eneste  rigtige 
Forhold,  under  hvilket  Mænd  og  Kvinder  kan  leve  sammen 
i  seksuel  Henseende,  og  det  behøver  næppe  nærmere  at  blive 
forklaret,  at  som  en  gældende  Regel  gifte  Folk,  der  er  mo- 
ralsk sindede,  instinktmæssig  længes  efter  Afkom.  For  Mænd 
og  Kvinder,  som  lever  et  normalt  ægteskabeligt  Liv  og  lever 
under  normale  Forhold,  er  Børn  altid  velkomne.  For  de  fleste 
gifte  Mænds  Vedkommende,  men  særlig  for  Kvindernes,  er 
det  næsten  utaaleligt  at  leve  under  saadanne  Forhold,  at  de 
er  dømte  til  at  leve  i  ægteskabeligt  Samliv  uden  Børn.  Saa- 
danne Ægtefolk  —  lykkeligvis  er  dog,  sammenlignelsesvis, 
kun  faa  gifte  Personer  saaledes  stillede  —  saadanne  Ægtefolk, 
der  af  en  eller  anden  Aarsag,  eller  maaske  af  flere  Aarsager, 
som  de  ikke  kan  kontrollere,  ikke  har  Born,  men  er  berøvede 
denne  gudgivne  »Arv«,  er  tilbøjelige  til  for  det  første  at  kriti- 
sere sig  selv  alvorlig  og  soge  at  udfinde  Aarsagen  (eller  de 
kombinerede  Aarsager)  hertil,  og  for  det  andet  vil  saadanne 
stillede  Ægtefolk  anstrenge  sig  til  det  yderste  for  at  fjerne 
Aarsagen  eller  Aarsagerne  til  Ufrugtbarhed  og  Barnløsheden 
og  rette  det  unormale  Forhold. 

Disse  Anstrengelser  er  naturlige  og  prisværdige.  Og  ingen 
dannet  eller  kultiveret  Person  vil  overfor  saadanne  ulykkelig 
stillede  .Ægtefolk  faa  det  over  deres  Læber  at  ytre  et  eneste 
Ord,  som  kunde  saare  deres  Følelser. 

Idet  vi  lægger  Mærke  til  det  uvirksomme  og  slette  Liv,  som 
bliver  levet  af  mange  Modeherrer  og  Damer,  som  har  antaget 
den  fordømte  Praksis  enten  fuldstændig  at  foreb}'gge  Bårne- 

undfangelse  og  Barnefødsler  eller  at  begrænse  Antallet  af 
Børn,  —  idet  vi  lægger  Mærke  hertil,  saa  kan  man  som  in- 
telligent Iagttager  ikke  undgaa  at  se,  at  »det  ikke  er  alt  Guld, 
som  glimrer.«  For  saadanne  Folk  har  Ordet:  »lykkeligt  Ægte- 
skab« ikke  nogen  dybere  Betydning.  De  kan  paa  Grund  af 
deres  Leveprincipper  ikke  være  i  Besiddelse  af  dybtfølt  Livs- 
glæde, og  deres  Smil  er  ofte  kun  Forstillelse  og  Bedrag.  Trods 
alle  ydre  »Tilsyneladenheder«,  hvor  saadanne  Folk  er  i  Be- 
siddelse af  jordiske  Rigdomme,  saa  er  den  Rigdom  og  ydre 
Glans,  som  lades  tilsyne,  ofte  kun  et  Udtryk  for  de  Anstren- 
gelser, som  disse  Personer  gør  sig  for  at  lade,  som  de  i 
Hjærtet  er  tilfredse;  men  noget  siger  os,  trods  den  ydre 
Luksus,  at  noget  meget  væsentligt  fattes.  Den  Kendsgerning, 
at  der  ikke  findes  livsglade,  legende  Børn  i  Hjemmet,  er  ofte 
et  tavst  Vidnesbyrd  om,  at  noget  er  forkert  i  et  saadant  Hjem, 
at  noget  mangler  for  at  give  Hjemmet  sit  rette  Præg.  Et  Be- 
boelseshus er  ikke  et  Hjem  i  Ordets  sande  Betydning,  hvor 
den  rette  Aand  og  Følelse  ikke  gør  sig  gældende  blandt  de, 
som  bor  i  Huset,  men  hvor  tværtimod  en  aandelig  Indflydelse 
gør  sig  gældende,  som  virker  i  høj  Grad  frastødende  overfor 
ædeltænkende  og  hjærterene  Forældre,  som,  idet  de  har  deres 
Tillid  til  Gud,  ikke  vil  lægge  et  Straa  i  Vejen  for,  at  en  ufødt 
Aand  kan  blive  iført  Kød  og  Blod,  med  andre  Ord  blive  givet 
et  Legeme  i  Overensstemmelse  med  Guds  store  Skaberplan. 
Mangt  et  Hus,  i  hvilke  der  ikke  findes  Børn,  kan  med  Rette 
blive  lignet  ved  »kalkede  Grave,  hvilke  synes  dejlige  udvortes, 
men  indvendig  er  fulde  af  døde  Ben  og  al  Urenhed.«  Tænk 
paa  det  tilintetgjorte  Haab  af  de  mange  rene,  endnu  ufødte 
Aand  er,  som,  idet  de  søger  at  indtræde  i  denne  Jordeksistens 
som  deres  anden  Prøvestand,  sammenlignelsesvis  har  haft 
Gæstfrihedens  Dør  slaaet  i  for  sig  af  menneskelige  Væsener, 
som  umælende  Dyr  kunde  lære  en  Lektie. 

Tænk  paa  de  mange  ugudelige  Handlinger,  som  gaar  for 
sig;  tænk  paa  de  forudlagte  Planer  med  Hensyn  til,  hvorledes 
det  kan  unclgaas  af  voksne  Mænd  og  Kvinder  at  opfylde  de 

naturlige  Pligter,  som  paahviler  dem,  og  tænk  ligeledes  paa 
dette,  at  Mennesker  med  fri  Vilje  og  Forsæt  tilsidesætter  gud- 
dommelig Lov.  Englene  kunde  græde,  og  utvivlsomt  gør  de 
det  ogsaa.  Og  er  det  ikke  mildest  talt  syndig  Dovenskab,  naar 
den  sunde  og  stærke  Mand  og  den  smukke  Kvinde  undlader 
at  opfylde  Ægteskabs-Budet  »for  det  personlige  Velværes 
Skyld«,  som  der  bliver  sagt,  og  saaledes  i  Virkeligheden  af 
rent  selviske  Grunde  nægter  at  adlyde  Guds  Befaling  til  Men- 
neskene om  at  vorde  »frugtbare  og  mangfoldige  og  opfylde 
Jorden?« 

Der  findes  dem,  der  ikke  nok  med,  at  de  selv  unddrager 
sig  fra  at  avle  Born,  men  som  i  deres  opblæste,  moderne  »Op- 
lysthed« med  Frækhed  hentyder  nedværdigende  til  saadanne 
Ægtepar,  som  i  Henhold  til  Naturens  Krav  underkaster  sig 
dens  Love.  Endog  voksne  Personer,  hvis  Forældre  har  en  stor 
Borneflok,  som  de  efter  bedste  Evne  forsørger  og  opelsker  i 
Gudsfrygt,  samt  belærer  om  Nødvendigheden  af  at  leve  et 
dydigt  og  hæderligt  Liv  og  Levnet,  ja  endog  saadanne  Mænd 
og  Kvinder  gaar  somme  Tider  ligefrem  i  Rette  med  deres  For- 
ældre, fordi  disse,  som  de  siger,  med  fri  Vilje  og  Forsæt  »sæt- 
ter saa  mange  Born  i  Verden«.  Men  her  er  Guds  egne  Ord 
vedrorende  Sagen:  »Vé  den,  som  siger  til  en  Fader:  hvorfor 
avler  Du?  og  til  en  Kvinde:  hvorfor  føder  Du?  Saa  sagde  Her- 
ren, Israels  Hellige,  og  den,  som  dannede  ham:  Spørge  I  mig 
om  de  tilkommende  Ting?  Ville  I  give  mig  Befaling  om  mine 
Born  og  om  mine  Hænders  Gerning?  Jeg,  jeg  gjorde  Jorden 
og  skabte  Mennesker  derpaa.«  (Esaias  45:  10. — 12.). 

Vi  har  snart  lært  udenad  de  dog  kun  tilsyneladende  »slaa- 
ende  Argumenter«,  der  bliver  fremsatte  i  Henseende  til  den 
foreslaaede  »Kontrollering  af  Barnefødsler«,  at  »det  er  ikke 
Kvantiteten  men  Kvaliteten,  det  gælder  om.«  Men  denne  Paa- 
stand, anvendt  som  Bevis  for,  at  Ægtefolk  bor  undgaa  at  faa 
mange  Børn  i  Familjen,  er  det  rene  Sofisteri.  Hvem  kan  sige 
i  Forvejen  med  nogen  Grad  af  Vished,  hvad  »Kvalitet«  hans 
Børn  vil  faa?  Dette  vil  forst  Fremtiden  udvise.  En  saadan 

Paastand  som,  hvor  der  f.  Eks.  kun  er  to  Born  i  en  Familje, 
at  disse  Børns  Intelligens  og  moralske  Værd  vil  blive  større, 
end  hvis  der  var  fire  eller  flere  Børn  i  Familjen,  er  det  rene 
Nonsens.  Kendsgerningerne  er,  at  naar  Forældre  eller  Værger 
opdrager  Born,  maa  de  lægge  Mærke  til  hvert  enkelt  Barns 
særlige  Begavelse  og  Tilbøjelighed,  hvilken  særlig  Begavelse 
og  hvilke  særlige  Karaktertræk  er  medfødt  og  gor  det  ene 
Barn  forskellig  fra  det  andet.  Dette  er  saaledes  af  den  gode 
Grund,  at  der  ikke  findes  to  Aander  i  Himlen,  som  er  lige  ud- 
viklede og  lige  begavede  i  enhver  Henseende,  eller  med  andre 
Ord,  som  staar  paa  nojagtig  det  samme  Stade,  hvad  Intelli- 
gens og  Karaktertræk  angaar.  Med  Hensyn  til  den  aandelige 
»Kvalitet«  eller  Fuldkommenhed,  som  de  særlige  Børn,  der 
bliver  overgivne  i  vor  Varetægt,  vil  komme  i  Besiddelse  al, 
da  kan  de  bedste  blandt  os  ikke  gore  andet  end  at  lære  Bør- 
nene korrekte  Lærdomme  i  alle  Ting  og  sætte  dem  et  godt  og 
følgeværdigt  Eksempel,  og  saaledes  anstrenge  os  for  at  op- 
drage Børnene  til  at  blive  retsindige  og  gudfrygtige  Menne- 
sker. Resten  maa  naturligvis  blive  overladt  til  Børnene  selv, 
som  er  blevet  givet  Handlefrihed  til  selv  at  vælge,  hvilket  Liv 
de  vil  leve;  og  et  Menneskes  »Kvalitet«  eller  personlige  Fuld- 
kommenhed ved  Jordelivets  Afslutning  kommer  naturligvis 
til  at  afhænge  deraf,  idet  det  enkelte  Menneskes  Karakter  og 
Værd  er  bestemt  af  dets  Handlinger,  eller  med  andre  Ord, 
bliver  et  Resultat  af  dets  Handlinger.  Det  enkelte  Menneskes 
»Kvalitet«  kan  saaledes  være  god  eller  mindre  god,  ypperlig 
eller  mindre  ypperlig,  hvad  enten  der  er  et  Barn  eller  et  Du- 
sin Born  i  den  samme  Familje.  Og  meget  taler  for,  at  netop 
de  Forældre,  som  med  Beredvillighed  vil  modtage  ethvert 
Barn,  som  Herren  vil  sende  til  dem,  at  netop  saadanne  For- 
ældre vil  modtage  udvalgte  Aander  fra  ham.  Herrens  Ord  lod 
til  Jeremias:  »Før  jeg  dannede.  Dig  i  Moders  Liv,  kendte  jeg 
Dig,  og  for  Du  udkom  af  Moderen,  helligede  jeg  Dig;  jeg  be- 
skikkede Dig  til  en  Profet.«  (Jer.  1:  5.).  Disse  er  tydelige  og 
klare  Ord  og  angiver,  at  Jeremias  var  helliget  og  ordineret  til 

en  Profet,  førend  han  tog  det  jordiske  Legeme  i  Besiddelse, 
som  han  modtog  gennem  sine  Forældre.  Med  andre  Ord,  Je- 
remias var  i  Besiddelse  af  de  Egenskaber,  der  karakteriserer 
en  Profet,  førend  han  modtog  sit  jordiske  Legeme  som  en  Bo- 
lig for  hans  Aand,  gennem  sine  jordiske  Forældre;  men  det 
blev  nødvendigt  for  ham  at  udføre  den  profetiske  Gerning, 
han  i  Forudtilværelsen  var  ordineret  og  beskikket  til  at  ud- 
føre, for  at  gøre  sig  berettiget  til  at  blive  kaldt  en  Profet.  Det 
vil  let  forstaas,  at  Profeten  Jeremias'  »Kvalitet«  aldeles  ikke 
beroede  paa,  om  hans  Fader  havde  faa  eller  mange  Børn. 

Nærværende  Artikels  Forfatter,  der  formener  som  Ægte- 
mand at  have  sat  andre  Ægtemænd  et  godt  Eksempel  ved  at 
staa  som  Fader  for  seksten  Børn  af  sine  egne,  ønsker  at  tale  et 
indtrægende  Ord  til  Ægtefolk  i  Henseende  til,  at  de  viser  Be- 
redvillighed til  at  modtage  de  Børn,  de  Aander,  som  er  be- 
stemte til  at  blive  sendte  her  til  Jorden,  og  som  uden  Tvivl 
venter  med  Fremsynsængstelse  paa  at  blive  givet  en  Lejlighed 
til  at  modtage  et  sundt  og  godt  jordisk  Legeme.  Lad  disse 
Aander  komme!  Forhindrer  dem  ikke!  Giv  disse  gode  og  af 
Gud  begavede  Aander  det  samme  Privilegium,  som  vi  har 
haft.  Dette  er  en  Del  af  vor  Mission  her  paa  Jorden. 

Vi  er  alle  mere  eller  mindre  bekendte  med  de  sædvanlige 
Argumenter,  som  fremsættes  af  de,  som  modsiger,  hvad  her 
har  været  fremført.  Det  Standpunkt,  som  nærværende  Ar- 
tikels Forfatter  indtager,  er  det  Standpunkt,  som  Medlem- 
merne af  Jesu  Kristi  Kirke  af  Sidste  Dages  Hellige  indtager, 
idet  vi  betragter,  hvad  her  har  været  fremført,  som  en  vigtig 
Evangelie-Sandhed.  Nogle  af  vore  Opponenters  Argumenter 
har  allerede  været  omtalte.  Det  var  Daudet,  som,  idet  han 
omhandlede  det  her  fremsatte  Emne,  omtalte  »Kvindens  Frygt 
for  Besvangrings-Perioden  og  Fødselsstunden  som  den  unge 
Hustrus  stadige  Skræk  i  vore  Dage.«  Men  hvorfor  skulde  en 
saadan  Skræk  for  Maternitet  være  til  Stede  hos  Kvinden?  Den 
alvise  Gud  skabte  Kvinden  nøjagtig  saaledes,  at  det  blev  mu- 
ligt for  hende  at  udføre  sin  saa  vigtige  Rolle  i  Livets  store 

Drama,  og  han  forberedte  hende  til  at  indtage  sin  Stilling;  og 
om  Kvinden  kun  med  et  glad  Sind  vil  forsoge  at  udføre  sin 
Part,  vil  Herren  forvist  komme  til  hendes  Assistance  i  Nødens 
Time. 

De  herskende  Moder,  upassende  Klædedragt,  Korsetter, 
højhælede  Sko,  fejlagtig  Diæt,  overdreven  Dansen  og  Over- 
drivelse af  andre  Fornøjelser,  Romanlæsning  samt  Omdriven 
og  Uvirksomhed,  saa  vel  som  for  megen  Lektielæsning  og 
Studering  i  Skolerne  og  mange  andre  Ting  har  for  de  unge 
Kvinders  Vedkommende  været  anført  som  Aarsag  til,  at 
»Svangerskabet  for  gifte  Kvinder  er  noget  helt  forskelligt  fra, 
hvad  det  var  i  gamle  Dage.«  For  saa  vidt  der  er  nogen  Sand- 
hed heri,  da  —  eftersom  de  samme  Aarsager  altid  frembrin- 
ger de  samme  Virkninger  —  forandrer  »Programmet«,  og 
kom  tilbage  til  de  »første  Principper«,  og  iagttag  de  velkendte, 
almindelige  Naturlove.  Forudsætningerne  vil  da  være  for- 
skellige, Betingelserne  for  Samfundets  normale  Udvikling 
bedre,  og  ingen  Kvinde  behøver  da  at  befrygte  Ægteskabets 
Følger  i  Henseende  til  Svangerskab  og  Børnefødsler;  ingen 
Kvinde  behøver  da  at  lade  sig  forskrække  i  mindste  Maade  for 
Maternitets  Skræmmebilledet. 

(Fortsættes.) 


EFTERAARSKONFERENCEN 
I  KØBENHAVN. 

Konferencen  tog  sin  Begyndelse  Fredag  den  21.  Oktober 
Kl.  8  Aften  med  en  Koncert  af  Sangkoret,  under  den  dygtige 
Ledelse  af  Br.  Oskar  Petersen,  og  assisteret  af  6  Violinister. 
Det  store  Lokale  var  fyldt  med  opmærksomme  Tilhorere,  det 
hele  var  vellykket  og  et  udmærket  Bevis  paa  Sangkorets  tek- 
niske Udvikling. 

Konferencen  fortsattes  Søndag  Form.  Kl.  1072.  Modet  aab- 
nedes  med  Sang  og  Bon,  hvorefter  der  blev  givet  et  vel  udfort 

Søndagsskole-Program  af  Børnene.  Stor  Dygtighed  udvistes 
af  Lærerinder  og  Elever.  Besøgende  Missionærer  Præs.  John 
H.  Jørgensen  fra  Aalborg,  Ældste  Orla  Nielsen  fra  Hjørring 
Gren,  Ældste  Elis  Tronier  fra  Esbjerg  Gren  og  Ældste  Wil- 
liam Petersen  fra  Odense  Gren  talte  til  Søndagsskolen  og  gav 
mange  gøde,  praktiske  Instruktioner  med  Hensyn  til  Sondags- 
skolearbejdet.  Missionspræsident  Carl  E.  Peterson  talte  om 
Søndagsskolens  støre  Betydning,  og  sagde,  at  man  kan  be- 
tragte den  som  en  virkelig  Grundvold  for  en  god  Menighed. 
Skolen  sluttede  med  Sang  og  Taksigelse. 

Modet  Sondag  Aften  Kl.  7  aabnedes  med  Sang  af  Koret, 
derefter  Bøn,  hvorefter  Koret  atter  sang.  Præs.  Jens  I.  Larsen 
talte  over  Emnet:  »Livet  nu«.  Koret  sang  til  Afveksling:  »O, 
min  Fader«,  hvorefter  Missionspræs.  Carl  E.  Peterson  udvik- 
lede Emnet:  »Livet  efter  Døden«.  Modet  sluttedes  med  en  Sang 
af  Koret  og  Taksigelse. 

Mandag  Aften  Kl.  772  blev  Konferencens  sidste  Mode  af- 
holdt. Præs.  John  H.  Jørgensen  og  Ældste  Orla  Nielsen  fra 
Aalborg  Konference,  Ældste  Elis  Tronier  fra  Esbjerg  Gren 
udtalte  deres  Tilfredshed  og  Glæde  over  det  Privilegium  de 
havde  nydt  ved  at  overvære  denne  Konference,  og  den  Aand, 
som  havde  været  til  Stede  ved  alle  Møder,  og  for  den  Dyg- 
tighed, der  var  udvist  i  alt  Arbejde.  Udtalte  mange  opmun- 
trende Ord  til  de  Tilstedeværende.  Jens  I.  Larsen  gav  Rap- 
port over  Konferencen,  som  var  i  en  god  Forfatning,  idet  ud- 
mærket Interesse  blev  lagt  for  Dagen  ved  stor  Tilslutning  til 
alle  Moder.  En  Sang  af  Koret. 

Missionspræsident  Carl  E.  Peterson  foreslog  at  løse  Præs. 
J.  I.  Larsen  fra  at  præsidere  over  Kobenhavns  Konference 
med  Tak  for  vel  udfort  Arbejde  og  med  Tilladelse  til  at  rejse 
til  sit  Hjem  i  Preston,  Idaho.  Derefter  blev  Kirkens  General- 
autoriteter foreslaaet  til  Opholdelse  i  de  Helliges  Tro  og  Bon- 
ner samt  de  lokale  Organisationer  som  folger:  Som  Forstan- 
der for  Bornholms  Gren  Karl  Andersen.  Som  Præsidentinde 
for  den  kvindelige  Hjælpeforening  Kirsten  Knudsen  med  Sofie 

Kalmar  og  Kristine  Tronier  som  Raaclgivere,  som  Sekretær 
Thora  Petersen  og  Kasserer  Hansine  Franck.  Som  Præsident 
for  unge  Mænds  Forening  Aage  Kalmar  med  N.  P.  Klitgaard 
og  Julius  Petersen  som  Raadgivere  og  som  Sekretær  Gerhard 
Tronier.  Som  Præsidentinde  for  unge  Kvinders  Forening 
Karla  Hansen  med  Oda  Zabell  og  Thyra  Andersen  som  Raad- 
givere, som  Sekretær  Emmy  Andersen,  ass.  Sekretær  Valborg 
Andersen,  som  Kasserer  for  begge  Foreninger  Karla  Hansen. 
Som  Forstander  for  Søndagsskolen  Vakl.  Jacobsen  med  Chr. 
L.  Larsen  og  Julius  Petersen  som  Raadgivere,  Sekretær  og 
Kasserer  Harry  Klitgaard.  Som  Præsident  for  Sangkoret  Max 
Andersen  med  Thyra  Andersen  og  Robert  Andersen  som  Raad- 
givere, som  Sangkorets  Leder  Oskar  Petersen.  Sekretær  Carla 
Reichenback  og  Kasserer  Karla  Hansen,  samt  alle  Korets 
Medlemmer  og  alle  Funktionærer  i  de  Stillinger,  som  de  nu 
indlager.  Alle  Forslag  enstemmig  vedtaget.  Til  Slut  en  Sang 
af  Koret  og  Taksigelse  af  Ældste  William  Petersen  fra 
Odense. 

Som  Slutning  paa  Konferencen  blev  der  arrangeret  en  sel- 
skabelig Sammenkomst  Tirsdag  Aften  Kl.  8  af  Ungdomsfor- 
eningen, hvor  der  udfortes  et  godt  Program  og  serveredes 
Chokolade  og  Kager. 


VISDOMSORDET. 

»Det  er  lettere  for  en  Kamel  at  gaa  gennem  et  Naaleoje 
end  for  en  Rig  at  komme  ind  i  Himmerig.« 

I  de  Sidste  Dages  Helliges  Lære  er  der  kun  faa  Punkter, 
som  opfattes  og  praktiseres  paa  saa  mange  forskellige  Maa- 
der  og  giver  saa  mange  mærkelige  Udslag,  som  Visdomsordet. 
Dog  er  dette  et  Princip,  der  bor  stilles  i  forste  Række,  og 
hvorom  alle  kan  erholde  Kundskab,  og  Meninger  ikke  be- 
hover at  være  delte. 

Lad   os   nu  tænke   os,   at   en  Mand  eller  Kvinde   udeluk- 

kende  lever  af  Kødspiser  (animalsk  Fode),  og  de  er  kommet 
op  i  40  Aars  Alderen;  Gigtsmerterne  begynder  da  snart  i  det 
ene  Lem,  snart  i  det  andet;  de  bliver  utilfredse  og  ubehagelige 
for  deres  Omgivelser.  Det  ene  Øjeblik  beder  de  til  Vorherre, 
og  det  næste  forbander  de  alt.  Lad  os  saa  tænke  os  deres 
Levemaa.de.  De  beder  om  Styrke  og  Sundhed  og  undertiden 
om  .Visdom.  Ved  Indtrædelsen  i  denne  Verden  var  Mennesket 
forsynet  med  Styrke  og  Sundhed,  men  misbrugte  disse  Egen- 
skaber. Visdommen,  som  de  havde  Lejlighed  til  at  modtage, 
blev  foragtet. 

Den  forbudne  Frugt,  som  er  dejlig  at  se  til,  og  som  smager 
saa  godt,  har  i  hele  den  forbigangne  Tid  været  benyttet  som 
Hovedernæringsmiddel.  Denne  Tilsidesættelse  af  Skaberens 
Hensigt  gaar  ikke  ustraffet  bort.  Det  er  maaske  for  sent  at 
bede,  medmindre  Du  har  saa  megen  Energi  tilbage,  at  Din 
Levestandard  kan  omlægges.  Bring  i  Erindring,  at  Du  i  hele 
den  forbigangne  Tid  stadig  har  tilført  Dit  Legeme  Giftstoffer, 
saa  kan  Du  ikke  med  en  Bøn  eller  to  forvente,  at  Gud  ad 
skjulte  Veje  vil  uddrive  disse  Stoffer.  Nej,  vi  maa  betale  for 
alle  Overtrædelser.  Man  hører  saa  mange  tale  om  at  holde 
Bud  og  Befalinger,  der  fuldstændig  tilsidesætter  Visdomsordet, 
som  er  saa  saare  vigtigt.  Nu  kan  man  maaske  gaa  ud  fra,  at 
mange  ingen  Forstaaelse  har  om  dette  Princip.  Men  der  kan 
jo  spørges  hvorfor?  Der  er  andre,  som  giver  sig  Udseende  af, 
at  de  sidder  inde  med  al  mulig  Viden,  og  takker  Gud  for  Lys 
og  Kundskab. 

Disse  Mennesker  forarges  over  at  se  andre  drikke  Kaffe, 
medens  de  selv  drikker  megen  Chokolade,  det  vil  altsaa  sige, 
at  man  forarges  over  at  se  en  drikker  2  Kopper  Kaffe  med  et 
Indhold  af  Gift  paa  ca.  20  ctg,  medens  man  selv  drikker  det 
samme  Kvantum  Chokolade  med  ca.  30  ctg  Giftstof.  Eller 
man  ser  en,  som  drikker  et  Glas  Bajerskøl,  og  fanatisk,  som 
man  har  Tilbøjelighed  til  at  være,  gaar  man  ud  fra,  at  han 
er  paa  gale  Veje  ved  at  drikke  spiritusholdige  Drikke,  medens 
man  selv  drikker  store  Mængder  af  Husholdningsol  og  Dob- 
beltol,  der  ganske  vist  ikke  er  spiritusholdige  i  nogen  nævne- 

værdig  Grad,  men  meget  tungt  at  fordøje  og  har  en  mærk- 
værdig Evne  til  at  sløve  paa  Hjernen. 

Vi  anfører  som  tidligere  (se  »Stjernen«  Nr.  19  for  1920)  de 
Stoffer,  der  indeholder  Giftstoffet  Purin,  angivet  i  ctg  pr. 
Kilo: 


Fisk 

60—80  ctg. 

Oksekød 

200 

» 

Hønsekød 

130 

» 

Brissel 

1000 

» 

Ærter 

40 

» 

Bonner 

60 

» 

Havregryn 

50 

» 

Asparges 

20 

» 

Kaffe 

1000 

» 

The 

2000 

» 

Kakao 

1500 

» 

Chokolade 

500 

» 

I  en  normal  Portion  Oksekød 

vil  der 

findes  330  mg  Purin 

»              »         Ærter 

» 

»          25    »         » 

»          »              »         Havregryn     » 

»          20    »         » 

I  en  Kop  Kaffe 

» 

»        100    »         » 

»      »       Chokolade 

» 

»        150    »        » 

Endvidere  skal  her  anfores  Kødsuppens  Hovedbestanddele 
sammenlignet  med  Urinens: 

Kodsuppens  Urinens 

Hovedbestanddele  Hovedbestanddele 

Kreatin  Urinstof 

Kreatinin  Kreatinin 

Purin  Purin 

Guanin*)  Guanin 

Xantin  Xantin 

Hypexantin  Hypexantin 

Karnin  Karnin 


")  Guanin  er  et  Purinstof,  der  har  sit  Navn  efter  Guano,  hvoraf 
det  er  en  Hovedbestanddel.  Det  vil  gaa  over  i  Urinen  som 
Urinsvre. 

Forskellen  mellem  Kødsuppe  og  Urin  kan  jo  ses  af  enhver 
og  trænger  ikke  til  nærmere  Forklaring.  Men  det  kan  jo  og- 
saa  ses,  at  det  er  lettere  og  billigere  at  fylde  sin  Suppeterrin 
i  Landmandens  Ajlebeholder  end  at  kobe  det  dyre  Kod,  og 
derefter  odelægge  saa  gode  og  purinfri  Næringsmidler  som 
Æg,  Mel  og  Mælk. 

Purinfri  Stoffer  er:  Æg,  Mælk,  Ost,  Smor,  Hvedemel,  Ris, 
Frugt,  Kartofler,  Grontsager  (undt.  Asparges). 

Purinstoffer  dannes  ved  Cellernes  Henfald,  da  Legems- 
celler  stadig  dør,  dannes  der  i  det  menneskelige  Legeme  hvert 
Døgn  omtrent  500  mg  Purin,  disse  500  mg  er  vore  Nyrer  ind- 
rettede paa  at  udskille,  men  Skaberen  har  ikke  været  for- 
beredt paa,  at  vi  ogsaa  skulde  udskille  Dyrenes. 

Med  dette  Billede  for  Øje  maa  vi  med  Rette  gaa  ud  fra, 
at  Folk  vil  væmmes  ved  at  spise  Kødretter  i  den  Grad,  som 
finder  Sted.  Den  kendte  Sætning:  »En  sund  Sjæl  i  et  sundt 
Legeme«  er  endnu  en  permanent  Sandhed.  Et  Menneske,  som 
paa  Trods  af  Guds  og  Naturens  Love  har  sit  Legeme  fyldt 
med  Giftstoffer,  kan  ikke  forvente  at  faa  nogen  Forbindelse 
med  det  Guddommelige.  Ejheller  har  han  nogen  Kompetence 
til  at  hævde,  at  han  er  noget  Bud  eller  nogen  Befaling  efter- 
rettelig. 

At  leve  paa  Trods  af  Guds  og  Naturens  Love,  er  en  Brode, 
der  aldrig  gaar  ustraffet  hen. 

Men  alt,  hvad  her  er  fremfort,  staar  til  hver  enkelts  Raa- 
dighed,  om  han  eller  hun  vil  følge  det  eller  ikke.  Enhver  er 
ansvarlig  for  sine  egne  Synder  og  ikke  for  det  gamle  Men- 
neskes Overtrædelse. 

Endnu  maa  vi  hævde,  at  alle  mer  eller  mindre  er  i  Besid- 
delse af  latente  Evner,  der  venter  paa  Udløsning;  men,  som  vi 
ifølge  vor  Trods,  vor  egen  Overvurdering  og  Indbildskhed 
stiller  os  hindrende  i  Vejen  for. 

Hvorfor  beder  vi  om  den  Hellige  Aand,  hvormed  meddeler 
vi  den  Hellige  Aand?  naar  der  aldrig  gores  Skridt  til  at  aabne 
vore  Hjærter  for,  at  den  kan  tage  Bolig  i  os. 

Den  Hellige  Aand  tager  ikke  sin  Bolig  i  Templer,  der  i 
Forvejen  er  fyldt  op  med  al  Urenhed. 

Dersom  jeg  med  disse  Linjer  kunde  aabne  en  Interesse 
for  denne  Sag,  da  er  min  Hensigt  naaet.  Og  jeg  vil  haabe,  at 
mange  med  alvorlig  Eftertanke  vil  komme  til  den  Slutning, 
at  man  ikke  som  Menneske,  der  er  skabt  i  Guds  Billede,  skal 
gøre  sig  til  ét  med  Dyrene  ved  at  spise  deres  Kod.  Mennesket, 
der  skulde  frigore  sin  Aand,  burde  ikke  gore  sig  afhængig  af 
Dyrene. 

Dersom  nogen  er  i  Besiddelse  af  clairvoyante  Evner,  da 
prov  at  gennemskue  et  Menneske,  der  lever  af  Kodspiser,  og 
én,  som  er  Vegetarianer.  Du  vil  se  en  mærkelig  Forskel. 

Aarhus,  i  Oktober  1921.  P.  L.  Olsen. 


HVORLEDES  AABENBARING  MODTAGES 
FRA  GUD  TIL  KIRKEN. 

Præsident  Charles  W.  Penrose  af  det  første  Præsidentskab 
har  fornylig  holdt  en  betydningsfuld  Tale  om  de  guddomme- 
lige Aabenbaringer  til  Kirken  og  deri  særlig  fremhævet  de 
vigtige  Sporgsmaal  om  Ledelsen  af  Kirkens  Sager  og  Myndig- 
hed til  Udforeisen  af  Ordinancer. 

Præsident  Penrose  udtalte,  at  det  er  Kirkens  Leder,  der 
har  Retten  til  at  modtage  Aabenbaring  for  hele  Kirken;  at  de 
tre  Mænd,  der  udgor  Kirkens  første  Præsidentskab,  præside- 
rer over  samtlige  Kirkens  Afdelinger,  saaledes  naar  f.  Eks.  en 
ny  kirkelig  Styrelsesmaade  bliver  indfort,  udgaar  det  fra  dette 
Præsidentskab  og  forelægges  Quorummerne  og  Kirkens  Med- 
lemmer i  Almindelighed.  Denne  Regel  anvendtes  af  Præsident 
Wilford  Woodruff,  da  han  udstedte  det  saakaldte  Manifest  til 
Kirken;  det  blev  forelagt  Kirken  og  ved  Afstemning  paa  en 
Konference  vedtaget  som  Kirkens  Lære.  Præsident  Lorenzo 
Snow  udstedte  en  Resolution,  der  fremfortes  og  vedtoges  paa 
samme  Maade.  Vi  maa  forstaa,  at  de  Aabenbaringer,  Kirkens 

Præsidentskab  fremsætter,  gælder  denne,  ikke  andre  Kirker 
eller  Samfund,  og  at  Aabenbaringens  Aand  ganske  vist  er 
tilgængelig  for  hele  Kirken,  for  hvert  eneste  af  dens  Medlem- 
mer, men  med  Hensyn  til  Kirkens  Ledelse  og  Regering  som 
en  Organisation,  er  Aabenbaringens  Aand,  Kraft  og  Myndig- 
hed ene  tildelt  den  Mand,  der  staar  i  Spidsen  for  Kirken.  Den 
sunde  Fornuft  vil  vise  enhver  Værdien  heraf.  Herren  har  sagt, 
at  angaaende  Kirkens  Regering  skal  vi  ikke  modtage  Aaben- 
baring  fra  nogen  anden  end  den  Mand,  han  har  valgt  til  at 
lede  Kirken. 

Dette  gælder  Kirkens  Præsident,  og  indenfor  hans  Om- 
raades  Grænser  gælder  det  de  ham  underlagte  Generalautori- 
teter og  præsiderende  Myndigheder. 

Vi  maa  alle  kende  vor  Myndigheds  Begrænsning  og  ad- 
lyde og  respektere  de  Myndigheder,  der  staar  over  os.  Ingen 
Møder  maa  f.  Eks.  afholdes  uden  den  paagældende  præside- 
rende Myndigheds  Tilladelse,  ingen  tiltage  sig  selv  Rettighe- 
der indenfor  Kirkens  Orden,  men  i  alle  Maader  adlyde  og 
assistere  de  af  Herren  dertil  rettelig  bemyndigede  og  udvalgte 
Tjenere. 

Præsident  Penrose  sluttede  sin  for  alle  Soskende  over- 
maade  betydningsfulde  Tale  med  en  Tak  til  Gud  for  Jesu 
Kristi  Kirke  af  Sidste  Dages  Helliges  rige  Velsignelser  og  øn- 
skede Guds  Fred  med  alle  gennem  Jesus  Kristus. 


Guds  Hus  er  et  Ordens  Hus. 

